open-index/open-wikipedia-markdown huggingface dataset:
Αντώνης Τσούκκας

Ο **Αντώνης Τσούκκας** ήταν Κύπριος ποδοσφαιριστής και προπονητής ποδοσφαίρου. Αγωνιζόταν αρχικά στη θέση του μέσου και στη συνέχεια στη θέση του αμυντικού. Ήταν γνωστός με το προσωνύμιο *Καράς*.

Γεννήθηκε στις 20 Ιουλίου 1939 στο Παραλίμνι. Ξεκίνησε την καριέρα του το 1956 από την αναπληρωματική ομάδα της Ανόρθωσης Αμμοχώστου, αγωνιζόμενος στη θέση του δεξιού μέσου. Το 1958 ξεκίνησε να αγωνίζεται με την πρώτη ομάδα της Ανόρθωσης. Παρέμεινε στην ομάδα έως το 1971 κατακτώντας 3 πρωταθλήματα, 4 κύπελλα και 2 Ασπίδες Πάκκου. Από τα μέσα της δεκαετίας του '60 ξεκίνησε να αγωνίζεται ως αμυντικός.

Ο Κωστάκης Πιερίδης είχε 4 συμμετοχές με την Εθνική Κύπρου.

Την περίοδο 1971-1974 ανέλαβε παίκτης-προπονητής στον Εθνικός Άσσιας. Μετά την τουρκική εισβολή του 1974 και την κατάληψη της Αμμοχώστου, ανέλαβε προπονητής στην Ανόρθωση, έχοντας το δύσκολο έργο να ανασυγκροτήσει την ποδοσφαιρική ομάδα μετά την προσφυγοποίησή της. Το 1975 κατάκτησε το κύπελλο με την Ανόρθωση. Παρέμεινε προπονητής της Ανόρθωσης έως το 1977. Την περίοδο 1977-1982 παρέμεινε ως βοηθός προπονητής της ομάδας. Ακολούθως, ανέλαβε προπονητής της Ένωσις Νέων Παραλιμνίου (1982-1984).

Τον Φεβρουάριου του 1999 η Ένωση Αθλητικογράφων Κύπρου τον τίμησε με το αριστείο της ΕΑΚ.

Προς τιμήν του η Ανόρθωση μετονόμασε το προπονητικό της κέντρο σε *Προπονητικό Κέντρο Αντώνης Καράς.*

Σύζυγος του είναι η Μαρία Αριστοτέλη Γεωργίου από το Παραλίμνι και μαζί έκαναν τρεις γιους. Τον Άριστο, τον Κώστα και τον Χρίστο.

## Τίτλοι
;Ως ποδοσφαιριστής της Ανόρθωσης
* Πρωτάθλημα Κύπρου (3): 1959-60, 1961-62, 1962-63

* Κύπελλο Κύπρου (4): 1958-59, 1961-62, 1963-64, 1970-71

* Ασπίδα Πάκκου (2): 1962, 1963

;Ως προπονητής της Ανόρθωσης
* Κύπελλο Κύπρου (1): 1974-75

## Παραπομπές


## Βιβλιογραφία
*

Κατηγορία:Κύπριοι ποδοσφαιριστές
Κατηγορία:Μέσοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Ανόρθωσης
Κατηγορία:Ποδοσφαιριστές Εθνικού Άσσιας
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ποδοσφαιριστές Εθνικής Κύπρου
Κατηγορία:Κύπριοι προπονητές ποδοσφαίρου
Κατηγορία:Προπονητές ποδοσφαίρου Ένωσις Νέων Παραλιμνίου
Κατηγορία:Προπονητές ποδοσφαίρου Ανόρθωσης
Κατηγορία:Προπονητές ποδοσφαίρου Εθνικού Άσσιας
Καρλ Βίγκλερ

Ο **Καρλ Βίγκλερ** ήταν Γερμανός ποδοσφαιριστής και προπονητής ποδοσφαίρου. Συμμετείχε στην Εθνική Γερμανίας. Διετέλεσε προπονητής ποδοσφαίρου σε ομάδες της Δυτικής Γερμανίας, όπως η ΦΚ Κολωνία, η Ροτ-Βάις Όμπερχαουζεν, η Μπάγερν Λεβερκούζεν και η Σβαρτς-Βάις Έσσεν.

Ήταν διπλωματούχος καθηγητής αθλητισμού και ορθοπεδικών. Για μια δεκαετία εξασκούσε αυτό το επάγγελμα πριν μεταβεί στην Κύπρο για να αναλάβει προπονητής της Ομόνοιας Λευκωσίας.

Την περίοδο 1957-1959 ήταν προπονητής της Ομόνοιας Λευκωσίας. Θεωρείται ως αναμορφωτής της ομάδας, έχοντας καταλυτικό ρόλο στην ισχυροποίηση και στις επιτυχίες της ομάδας τα επόμενα χρόνια. Επιπλέον, ανέδειξε πολλά ταλέντα.

Απεβίωσε το 1960.

## Παραπομπές


## Βιβλιογραφία
*

Κατηγορία:Γερμανοί ποδοσφαιριστές
Κατηγορία:Ποδοσφαιριστές Εθνικής Γερμανίας
Κατηγορία:Προπονητές ποδοσφαίρου Ομόνοιας Λευκωσίας
Κατηγορία:Προπονητές ποδοσφαίρου Ροτ-Βάις Όμπερχαουζεν
Κατηγορία:Προπονητές ποδοσφαίρου Μπάγερ Λεβερκούζεν
Κατηγορία:Προπονητές ποδοσφαίρου ΦΚ Κολωνία
Κατηγορία:Προπονητές ποδοσφαίρου Σβαρτς-Βάις Έσσεν
Γιαννούλης Α΄ ντα Κορόνια

Ο  **Γιαννούλης Α΄ ντα Κορόνια** ήταν αυτόνομος Κύριος της Σίφνου στα Νησιά Αιγαίου Πελάγους. Η καταγωγή του ήταν από την πόλη Α Κορούνια στην Ισπανία και ανήκε στους Ιωαννίτες Ιππότες. Κατέλαβε την Σίφνο από την Δημοκρατία της Βενετίας (1307), κήρυξε την ανεξαρτησία της και δήλωσε υποταγή στους Ιππότες της Ρόδου. Με την Δ΄ Σταυροφορία ο Οίκος των Σανούδων πήρε μερίδιο τις Κυκλάδες και ίδρυσε το Δουκάτο της Νάξου. Ο Λικάριος κατέλαβε προσωρινή την δεκαετία του 1270 την Σίφνο για την Βυζαντινή αυτοκρατορία αλλά ο Γιαννούλης σύντομα την ανακατέλαβε. Οι Σανούδοι δούκες του Αρχιπελάγους διαμαρτυρήθηκαν στον ντα Κορόνια για την πράξη του αλλά χωρίς αποτέλεσμα. Η οικογένεια ντα Κορόνια συνέχισε να κατέχει την Σίφνο μέχρι που πέρασε με επιγαμία στην Οικογένεια Γκοτζαντίνι από την Μπολόνια, την διατήρησε μέχρι την πτώση της στην Οθωμανική αυτοκρατορία (1617).

## Παραπομπές



## Πηγές

*Freely, John (2006). The Cyclades: Discovering the Greek Islands of the Aegean. I.B.Tauris. 
*Miller, William (1908). The Latins in the Levant, a History of Frankish Greece (1204–1566). New York: E.P. Dutton and Company.

Κατηγορία:Οσπιτάλιοι Ιππότες
Κατηγορία:Άρχοντες των σταυροφορικών κρατών
Κατηγορία:Σίφνος
Γιώτης Καραβοκύρης

Ο **Γιώτης Καραβοκύρης** ήταν Κύπριος ποδοσφαιριστής. Αγωνιζόταν στη θέση του επιθετικού.

Μετά την αποφοίτηση του από το σχολείο εγκαταστάθηκε σε συγγενικά του πρόσωπα στις ΗΠΑ. Εκεί αγωνίστηκε σε κολεγιακή ομάδα στη Νέα Υόρκη μέχρι τα μέσα του 1955. Ακολούθως επέστρεψε στην Κύπρο και εντάχθηκε στον Πεζοπορικό στα μέσα της δεκαετίας του '50 και παρέμεινε στην ομάδα έως το 1958. Το 1958 αγωνίστηκε για μικρό χρονικό διάστημα στην Μπρίστολ Σίτι. Ακολούθως προσκλήθηκε από τον Φέρεντς Πούσκας στην Ιταλία ώστε να δοκιμαστεί στην Ίντερ. Ο Πούσκας ανέλαβε να τον προπονεί ο ίδιος. Είχε αναπτυχθεί μια φιλία μεταξύ τους όταν ο Πούσκας επισκέφθηκε την Κύπρο το 1957. Ωστόσο, ο Πούσκας σύντομα έφυγε από την Ιταλία για να πάει στην Ισπανία, στη Ρεάλ Μαδρίτης. Επιπλέον, στην Ιταλία αποφασίστηκε απαγόρευση επαγγελματικών ποδοσφαιριστών. Ο Γιώτης Καραβοκύρης επέστρεψε για λίγο στην Μπρίστον Σίτι και ακολούθως στον Πεζοπορικό, στον οποίο παρέμεινε έως το 1963.

Συμμετείχε στον πρώτο αγώνα της Εθνικής Κύπρου. 

## Παραπομπές


## Βιβλιογραφία
*

Κατηγορία:Κύπριοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Πεζοπορικού Λάρνακας
Κατηγορία:Ποδοσφαιριστές Α΄ κατηγορίας Κύπρου
Κατηγορία:Κύπριοι ποδοσφαιριστές στο εξωτερικό
Κατηγορία:Ποδοσφαιριστές Μπρίστολ Σίτι
Κατηγορία:Ποδοσφαιριστές Εθνικής Κύπρου
Ο μανάβης

**Ο μανάβης** είναι ελληνική ταινία ντοκιμαντέρ παραγωγής του 2013, σε σκηνοθεσία του Δημήτρη Κουτσιαμπασάκου. Ο μανάβης απέσπασε το Βραβείο Κοινού στο πλαίσιο του 15ου Φεστιβάλ Ντοκιμαντέρ Θεσσαλονίκης.

## Πλοκή
Ο πλανόδιος μανάβης Νίκος Αναστασίου, μαζί με τη γυναίκα του, Σοφία, από τη δεκαετία του 1980 κάνουν το ίδιο δρομολόγιο. Μία φορά την εβδομάδα, σε όλη τη διάρκεια του χρόνου, ξεκινώντας από τα Τρίκαλα επισκέπτονται τα εγκαταλειμμένα χωριά της νοτιοδυτικής Πίνδου, σε μια διαδρομή 75 χιλιομέτρων. Τα τελευταία χρόνια τους βοηθάνε και τα δυο τους παιδιά, ο Κώστας και ο Θύμιος. Το ντοκιμαντέρ παρακολουθεί το ταξίδι τους στις τέσσερις εποχές του χρόνου, το οποίο μεταμορφώνεται σε ένα συναρπαστικό όσο και συγκινητικό οδοιπορικό σε μια άγνωστη πλευρά της Ελλάδας.

## Διακρίσεις

* Βραβείο Κοινού 15ου Φεστιβάλ Ντοκιμαντέρ Θεσσαλονίκης 
* Βραβείο Καλύτερης Ταινίας Φεστιβάλ Ελληνικού Ντοκιμαντέρ Χαλκίδας
* Βραβείο Σκηνοθεσίας Φεστιβάλ Ελληνικού Ντοκιμαντέρ Χαλκίδας
* Υποψηφιότητα για την κατηγορία “Καλύτερο Ντοκιμαντέρ” - Ελληνική Ακαδημία  Κινηματογράφου
* Ειδικό Βραβείο «Αλληλεγγύη» στο 57ο Διεθνές Φεστιβάλ Κινηματογράφου του Τρέντο (Ιταλία)
* Ειδική Μνεία - 20th Film Festival De La Lessinia
* Ειδική Μνεία - 2ο Διεθνές Φεστιβάλ Ντοκιμαντέρ AegeanDocs
* Prix a la Diffucion - PriMed - Μασσαλία, Γαλλία

## Παραπομπές


Κατηγορία:Ελληνικά ντοκιμαντέρ
Κατηγορία:Ταινίες του 2013
Βάσος Αριστοτέλους

Ο **Βάσος Αριστοτέλους** ήταν Κύπριος ποδοσφαιριστής. Αγωνιζόταν στη θέση του μέσου. Ήταν γνωστός και ως *Βασούι* και *Δημητρούδης.*

Εντάχθηκε στη Νέα Σαλαμίνα Αμμοχώστου το 1950. Παρέμεινε στην ομάδα έως το 1964. Τα πρώτα τρία χρόνια η Νέα Σαλαμίνα αγωνιζόταν στις διοργανώσεις της ΚΕΠΟ. Το 1953 η ομάδα εντάχθηκε στην ΚΟΠ ως ομάδα Β΄ κατηγορίας. Ο Βάσος Αριστοτέλους ήταν από τους βασικούς συντελεστές της κατάκτησης του πρωταθλήματος και της ανόδου την περίοδο 1954-1955. Συνολικά πραγματοποίησε 137 συμμετοχές και πέτυχε 28 γκολ με τη Νέα Σαλαμίνα στις διοργανώσεις της ΚΟΠ.

Το 1961 τον κάλεσε η Ομόνοια Λευκωσίας (μαζί με τον Πανίκο Κρυστάλλη) να ενισχύσει την ομάδα σε φιλικά παιχνίδια που έδωσε στη Βουλγαρία και στη Σοβιετική Ένωση. 

Αποχώρησε από τη Νέα Σαλαμίνα το 1964. Για ένα χρόνο δεν αγωνίστηκε σε καμία ομάδα. Το 1966 εγγράφηκε στην Ομόνοια Λευκωσίας επειδή μετακόμισε Λευκωσία, με την οποία πραγματοποίησε μόλις 2 συμμετοχές.

Το 1960 συμμετείχε στους δύο πρώτους αγώνες της Εθνικής Κύπρου. Ήταν ο πρώτος ποδοσφαιριστής της Νέας Σαλαμίνας που συμμετείχε στην Εθνική Κύπρου.

## Τίτλοι
;Ως ποδοσφαιριστής της Νέας Σαλαμίνας
* Πρωτάθλημα Β΄ κατηγορίας (1): 1954-55

## Παραπομπές


## Βιβλιογραφία
*
*
*

Κατηγορία:Κύπριοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Νέας Σαλαμίνας
Κατηγορία:Ποδοσφαιριστές Ομόνοιας Λευκωσίας
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ποδοσφαιριστές Εθνικής Κύπρου
Megachile anatolica

H ***Megachile anatolica*** είναι είδος φυλλοκόπτριας μέλισσας στην οικογένεια *[[Megachilidae]]*. Περιγράφηκε το έτος 1968 από τον *Rebmann*.

## Δείτε επίσης

## Παραπομπές


Κατηγορία:Μελισσίδες
Κατηγορία:Μελισσοκομία
Ανδρέας Ηλία

Ο **Ανδρέας Ηλία** είναι Κύπριος ποδοσφαιριστής. Αγωνιζόταν στη θέση του μέσου και του αμυντικού. Ήταν γνωστός και ως *Αντρελλής*.

Γεννήθηκε στον Άγιο Σέργιο Αμμοχώστου το 1926. Αρχικά έπαιξε ποδόσφαιρο στην ομάδα του χωριού του, Σαλαμίνα Αγίου Σεργίου. Εκεί τον εντόπισε ο προπονητής Κώστας Βασιλείου ο οποίος του πρότεινε να εγγραφεί στην Ανόρθωση. Με την Ανόρθωση έπαιξε μόνο στην ομάδα των αναπληρωματικών. Την περίοδο 1947-1948 έπαιζε στην ομάδα *Απόστρατοι* (1947-1948). Η ομάδα αυτή διαλύθηκε και οι ποδοσφαιριστές της εντάχθηκαν στη Νέα Σαλαμίνα όταν ιδρύθηκε το 1948. Λόγω της εγγραφής του στη Νέα Σαλαμίνα (που αγωνιζόταν στην ΚΕΠΟ) τιμωρήθηκε από την ΚΟΠ.

Εντάχθηκε στη Νέα Σαλαμίνα Αμμοχώστου το 1948. Παρέμεινε στην ομάδα έως το 1962. Τα πρώτα πέντε χρόνια η Νέα Σαλαμίνα αγωνιζόταν στις διοργανώσεις της ΚΕΠΟ. Το 1953 η ομάδα εντάχθηκε στην ΚΟΠ ως ομάδα Β΄ κατηγορίας. Ο Αντρέας Ηλία ήταν από τους βασικούς συντελεστές της κατάκτησης του πρωταθλήματος και της ανόδου την περίοδο 1954-1955. Συνολικά πραγματοποίησε 78 συμμετοχές και πέτυχε 1 γκολ με τη Νέα Σαλαμίνα στις διοργανώσεις της ΚΟΠ και περίπου 40 στις διοργανώσεις της ΚΕΠΟ.

Γιος του είναι ο Αντώνης Ηλία Αντρελλής.

## Τίτλοι
;Ως ποδοσφαιριστής της Νέας Σαλαμίνας
* Πρωτάθλημα Β΄ κατηγορίας (1): 1954-55

## Παραπομπές


## Βιβλιογραφία
*
*
*

Κατηγορία:Κύπριοι ποδοσφαιριστές
Κατηγορία:Μέσοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Νέας Σαλαμίνας
Κατηγορία:Ποδοσφαιριστές Α΄ κατηγορίας Κύπρου
Σταύρος Ψύλλος

Ο **Σταύρος Ψύλλος** ήταν Κύπριος ποδοσφαιριστής. Αγωνιζόταν στη θέση του αμυντικού.

Εντάχθηκε στην Ομόνοια Λευκωσίας το 1948. Παρέμεινε στην ομάδα έως το 1959. Τα πρώτα πέντε χρόνια η Ομόνοια αγωνιζόταν στις διοργανώσεις της ΚΕΠΟ. Το 1953 η ομάδα εντάχθηκε στην ΚΟΠ. Ο Σταύρος Ψύλλος έχει συνολικά 128 συμμετοχές με την Ομόνοια.

Επιπλέον, αγωνίστηκε στη Μικτή Κύπρου (πρόδρομος της Εθνικής Κύπρου) που συστάθηκε το 1954 και έδωσε δύο εντός και δύο εκτός έδρας αγώνες με αντίπαλο την Εθνική Ισραήλ.

Μετά την ολοκλήρωση της ποδοσφαιρικής του καριέρας συνέχισε ως διοικητικός παράγοντας στην Ομόνοια. Απεβίωσε στις 29 Ιουλίου 1997.

## Τίτλοι
;Με την Ομόνοια υπό την αιγίδα της ΚΕΠΟ
* Πρωταθλήματα (4): 1948-49, 1949-50, 1950-51, 1951-52

* Κύπελλα (5): 1948-49, 1949-50, 1950-51, 1951-52, 1952-53

## Παραπομπές


## Βιβλιογραφία
*

Κατηγορία:Κύπριοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Ομόνοιας Λευκωσίας
Κατηγορία:Ποδοσφαιριστές Α΄ κατηγορίας Κύπρου
Γενικές εκλογές στην Παπούα Νέα Γουινέα 2022

Στις 4 – 22 Ιουλίου 2022 διεξήχθησαν **γενικές εκλογές στην [[Παπούα Νέα Γουινέα]]**, για να εκλεγούν τα 118 μέλη του Εθνικού Κοινοβουλίου.

Η ψηφοφορία ήταν μονοήμερη σε ορισμένες περιφέρειες και πολυήμερη σε άλλες. Για τη διεξαγωγή της ψηφοφορίας λειτούργησαν γύρω στα 10.500 εκλογικά τμήματα, από τις 8 το πρωί μέχρι τις 6 το απόγευμα. 3.625 υποψήφιοι διεκδίκησαν τις 118 έδρες στο Εθνικό Κοινοβούλιο, από τους οποίους οι 1.276 ήταν μέλη 51 πολιτικών κομμάτων και οι 2.349 ήταν ανεξάρτητοι. 

Οι εκλογές επισκιάστηκαν από περιστατικά βίας κατά την προεκλογική περίοδο, στα οποία τουλάχιστον 30 άνθρωποι έχασαν τη ζωή τους.

## Εκλογικό σύστημα
Σύμφωνα με το Σύνταγμα της Παπούας Νέας Γουινέας, τα μέλη του Εθνικού Κοινοβουλίου εκλέγονται με δημοκρατικές, άμεσες εκλογές, για πενταετή θητεία.  Από τα 118 μέλη, 96 μέλη εκλέγονται από «ανοιχτές» εκλογικές περιφέρειες, 20 μέλη από επαρχίες, 1 μέλος από την Περιφέρεια Εθνικής Πρωτεύουσας και 1 μέλος από την Αυτόνομη Περιφέρεια του Μπουγκαινβίλ. 

Το εκλογικό σύστημα είναι πλειοψηφικό με περιορισμένο αριθμό προτιμήσεων. Οι εκλογείς πρέπει να επιλέξουν μέχρι τρεις υποψήφιους και να τους κατατάξουν κατά σειρά προτίμησης, δηλαδή να γράψουν τον αριθμό «1» για τον υποψήφιο πρώτης προτίμησης, τον αριθμό «2» για την δεύτερη και τον αριθμό «3» για την τρίτη. Στην πρώτη φάση της καταμέτρησης των ψήφων, δίνεται προτεραιότητα στους ψήφους 1ης προτίμησης. Ο υποψήφιος που εξασφάλισε την απόλυτη πλειοψηφία, δηλαδή πάνω από 50% των ψήφων, ανακηρύσσεται νικητής. Αν στην πρώτη φάση δεν αναδειχθεί νικητής, τότε ξεκινά η δεύτερη φάση του διαγωνισμού. Ο υποψήφιος που συγκέντρωσε τις λιγότερες ψήφους αποκλείεται και οι ψήφοι του μεταφέρονται στις επόμενες προτιμήσεις των εκλογέων του. Η διαδικασία αποκλεισμού υποψηφίων και μεταφοράς ψήφων συνεχίζεται μέχρι να αναδειχθεί νικητής.

Δικαίωμα ψήφου έχουν όλοι οι πολίτες της Παπούας Νέας Γουινέας, ηλικίας άνω των 18 ετών, υπό την προϋπόθεση να είναι εγγεγραμμένοι ψηφοφόροι. 

Στις προηγούμενες εκλογές ο αριθμός των μελών του Εθνικού Κοινοβουλίου ήταν 111, αλλά στις 22 Μαρτίου 2022 εγκρίθηκε η απόφαση για αύξηση των μελών σε 118.

Για τη συμμετοχή των υποψηφίων στις εκλογές δεν ισχύει απαίτηση για ισότιμη εκπροσώπηση των δύο φύλων, ανδρών και γυναικών. Σε αυτές τις εκλογές, από τους 3.625 υποψήφιους μόνο οι 167 ήταν γυναίκες, δηλαδή 5% του συνόλου.

## Αποτελέσματα

## Παραπομπές


Παπουα
2022
Ντάναμπλου

Το **ντάναμπλου** (δανικά: danablu), γνωστό επίσης και ως **δανικό μπλε τυρί**, είναι έντονο μπλε τυρί. Είναι ημιμαλακό κρεμώδες τυρί, έχει τυπικό σχήμα τυμπάνου ή μπλοκ και έχει κιτρινωπό, ελαφρώς υγρό, βρώσιμο φλοιό. Παρασκευάζεται από πλήρες αγελαδινό γάλα και ομογενοποιημένη κρέμα, έχει περιεκτικότητα σε λιπαρά 25–30% (50–60% σε ξηρή ύλη) και ωριμάζει για 8 έως 12 εβδομάδες.

Πριν από την ωρίμανση, χρησιμοποιούνται χάλκινα σύρματα ή ράβδοι για να τρυπηθούν τα σχηματισμένα τυροπήγματα  για να διανεμηθεί ομοιόμορφα η μούχλα (*[[Penicilium roqueforti]]*) στο τυρί. Οι τρύπες εξακολουθούν να φαίνονται όταν κόβεται το τυρί.

Το ντάναμπλου επινοήθηκε στις αρχές του 20ου αιώνα από έναν Δανό τυροκόμο ονόματι Μάριους Μπόελ, με σκοπό να μιμηθεί ένα τυρί ροκφόρ. Το ντάναμπλου έχει πιο ήπια γεύση που χαρακτηρίζεται από μια έντονη, αλμυρή γεύση και συχνά σερβίρεται θρυμματισμένο σε σαλάτες ή ως επιδόρπιο τυρί με φρούτα. Στη Δανία, σερβίρεται συχνά σε ψωμί ή αλμυρά μπισκότα.

Το ντάναμπλου, το ντανμπό και το έσρομ είναι τα μόνα τρία δανικά τυριά που φέρουν σήμανση ΠΓΕ από την Ευρωπαϊκή Ένωση, που σημαίνει ότι μπορούν να παράγονται μόνο στη Δανία από δανικό γάλα και σε εγκεκριμένα γαλακτοκομεία που παράγουν τα τυριά, σύμφωνα με τις καθορισμένες προδιαγραφές.

## Παραπομπές


Κατηγορία:Δανικά τυριά
Κατηγορία:Τυριά αγελαδινού γάλακτος
Κατηγορία:Μπλε τυριά
Κατηγορία:Δανικά προϊόντα με προστατευόμενη ονομασία προέλευσης
Κατηγορία:Τυριά με ονομασία προέλευσης που προστατεύονται στην Ευρωπαϊκή Ένωση
Καλαμάρι γεμιστό

**Καλαμάρια γεμιστά** (, ) είναι η γενική ονομασία για τα γεύματα που παρασκευάζονται από ελαιόλαδο, κρεμμύδι, σκόρδο, ρύζι, τομάτες, αλάτι, μαύρο πιπέρι, φύλλα μέντας, μαϊντανό, καλαμάρι και τοματοχυμό. Είναι κυρίως δημοφιλές στην Ελλάδα και στην Τουρκία.

## Παραπομπές


Κατηγορία:Ελληνική κουζίνα
Κατηγορία:Τουρκική κουζίνα
Άσπρα Νερά Χανίων

Τα **Άσπρα Νερά** είναι οικισμός της κοινότητας Ροδωπού, της δημοτικής ενότητας (τέως δήμου) Κολυμβαρίου, του δήμου Πλατανιά, της περιφερειακής ενότητας (τέως νομού) Χανίων, στην περιφέρεια Κρήτης, σύμφωνα με το πρόγραμμα *Καλλικράτης*. Πριν το πρόγραμμα *Καλλικράτης* και το σχέδιο *Καποδίστριας*, ανήκε στην επαρχία Κισσάμου του νομού Χανίων, στο γεωγραφικό διαμέρισμα Κρήτης. 
## Γεωγραφία
Τα Άσπρα Νερά είναι ημιορεινός οικισμός στο Β. ΒΔ. τμήμα του νομού Χανίων. Βρίσκεται στη βάση της χερσονήσου Ροδωπού -τη μεσαία από τις τρεις χερσονήσους του βόρειου τμήματος του νομού- δίπλα στον επαρχιακό δρόμο Καλυδονίας-Ροδωπού και βόρεια του Βόρειου Οδικού Άξονα Κρήτης (Ε 65), σε μέσο σταθμικό υψόμετρο 230. Απέχει 27 χλμ. περίπου Δ. ΒΔ. των Χανίων.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1925 και προσαρτήθηκε στην κοινότητα Ροδοπού (Ροδωπού) του νομού Χανίων. Με το ΦΕΚ 244Α - 04/12/1997 αποσπάστηκε από την κοινότητα Ροδωπού και προσαρτήθηκε στον δήμο Κολυμβαρίου. Με το ΦΕΚ 87Α - 07/06/2010 αποσπάστηκε από τον δήμο Κολυμβαρίου και προσαρτήθηκε στον δήμο Πλατανιά.
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάννικα, εκδ. 1996 (ΠΛ)
*Εγκυκλοπαίδεια Πάπυρος Λαρούς, εκδ. 1963 (ΠΛ)
*Οργανισμός εκδόσεων «Ελλάδα», χάρτες (εκδ. Βαρελάς)
*Περιοδικό «Διακοπές», εκδ. Δ.Ο.Λ.,  2010
*Google Earth
*eetaa.gr
## Εξωτερικοί σύνδεσμοι
* https://www.haniotika-nea.gr/99111-ena-mikro-xwrio-egine-gnwsto-apo-terasties-pinakides/

Κατηγορία:Χωριά της περιφερειακής ενότητας Χανίων
Κατηγορία:Δήμος Πλατανιά
Λέιντεν (τυρί)

Το **λέιντεν** είναι ημίσκληρο τυρί με γεύση κύμινο και άγριο κύμινο, το οποίο παρασκευάζεται στην Ολλανδία από αγελαδινό γάλα. Παρασκευάζεται τόσο σε εργοστάσια όσο και σε φάρμες, ιστορικά στην περιοχή του Λέιντεν.

Το τυρί λέιντεν είναι το πιο κοινό είδος κάντερκαας —τυρί που περιλαμβάνει κύμινο ως συστατικό— στην Ολλανδία. Το τυρί είναι στρογγυλό και επίπεδο όπως το γκούντα, ωστόσο είναι φτιαγμένο με αιχμηρές άκρες στη μία πλευρά και λιγότερη στρογγυλότητα στο πλάι. Έχει ποσοστό λίπους από 30% έως 40% και μπορεί να ζυγίζει μεταξύ 3 έως 9 κιλά.

## Παραγωγή
Στις φάρμες, περίπου 5% βουτυρόγαλα μπορεί να προστεθεί στο γάλα και πήζει με πυτιά σε θερμοκρασία 28 °C έως 30 °C. Περίπου 30 λεπτά αργότερα, το τυρόπηγμα κόβεται, ανακατεύεται και θερμαίνεται στους 33 °C περίπου ρίχνοντας ζεστό ορό γάλακτος. Το τυρόπηγμα βυθίζεται με ένα πανί και ζυμώνεται. Οι σπόροι κύμινου προστίθενται σε ένα μέρος του τυροπήγματος και στη συνέχεια το τυρόπηγμα τοποθετείται σε τσέρκια με επένδυση από ύφασμα σε τρεις στρώσεις, με το καρυκευμένο τυρόπηγμα ως μεσαίο στρώμα. Το τυρί πιέζεται για περίπου τρεις ώρες, στη συνέχεια επαναφέρεται, αναποδογυρίζεται και πιέζεται ξανά όλη τη νύχτα. Μπορεί να αλατιστεί με ξηρό αλάτι ή μπορεί να βυθιστεί σε άλμη. Αφήνεται σε ένα δροσερό, υγρό κελάρι. Αν η φλούδα γίνει πολύ σκληρή, πλένεται με ορό γάλακτος ή αλμυρό νερό.

## Προέλευση
Παραδοσιακά, οι φάρμες στην Ολλανδία παρήγαγαν βούτυρο για τις τοπικές αγορές. Το βούτυρο έπρεπε να παραχθεί τοπικά καθώς χαλούσε γρήγορα. Αυτό είχε ως αποτέλεσμα ένα υποπροϊόν ημιαποβουτυρωμένου (μερικώς αποβουτυρωμένου) γάλακτος, το οποίο συνήθως τάιζαν τα μοσχάρια, καθώς είχε περιορισμένη αξία. Ένας άλλος τρόπος χρήσης του γάλακτος ήταν η παραγωγή τυριού με χαμηλά λιπαρά. Τα τυριά με χαμηλά λιπαρά θα μπορούσαν να διατηρηθούν καλύτερα από το πλήρες τυρί κρέμα (όπως το γκούντα), ειδικά σε υψηλότερες θερμοκρασίες. Οι αγρότες στην περιοχή κοντά στο Λέιντεν πρόσθεταν σπόρους κύμινου και συνήθιζαν να χρωματίζουν τα τυριά τους χρησιμοποιώντας το ανάτο, το οποίο δίνει στο τυρί το κόκκινο χρώμα του.

Το παραδοσιακό λέιντεν που παρασκευάζεται στα δυτικά της Ολλανδίας αποτελεί Προστατευόμενη Ονομασία Προέλευσης της ΕΕ και του Ηνωμένου Βασιλείου με το όνομα *Boeren-Leidse met sleutels*. Η προσθήκη *sleutels* (με κλειδιά) προέρχεται από το εθνόσημο της πόλης Λέιντεν που φέρει ένα σύνολο κλειδιών.

Μια τυπική ανάλυση του τυριού είναι: 40,6% υγρασία, 13,5% λιπαρά και 37,3% πρωτεΐνη.

## Παραπομπές


Κατηγορία:Ολλανδικά τυριά
Κατηγορία:Τυριά αγελαδινού γάλακτος
Κότλετ σχαμπόβι

**Κότλετ σχαμπόβι** (πολωνικά: Kotlet schabowy) είναι πολωνική ποικιλία από χοιρινή παναρισμένη κοτολέτα επικαλυμμένο με τριμμένη φρυγανιά παρόμοια με το βιεννέζικο σνίτσελ ή την ιταλική κοτολέτα και τη νοτιοαμερικανική μιλανέζα αλλά από φιλέτο (με το κόκκαλο ή χωρίς) ή με χοιρινή μπριζόλα. Υπάρχει επίσης η πολωνική ποικιλία της κοτολέτας από στήθος κοτόπουλου επικαλυμμένη με τριμμένη φρυγανιά ή η κοτολέτα γαλοπούλας επικαλυμμένη με τριμμένη φρυγανιά (*kotlet z indyka*) που παρασκευάζεται με τον ίδιο τρόπο.

Η ιστορία της πολωνικής χοιρινής κοτολέτας σχαμπόβι χρονολογείται από τον 19ο αιώνα. Η συλλογή διαφορετικών συνταγών για κοτολέτες όπως το σχαμπόβι παρουσιάζεται σε ένα βιβλίο μαγειρικής του 1860 από τη Λουτσίνα Τσφιερτσακιεβιτσόβα με τίτλο *365 obiadów za pięć złotych* (*365 δείπνα για πέντε [[ζλότι]]*), αλλά λείπει από το βιβλίο μαγειρικής του 1786 που ονομάζεται *Kucharz doskonały* (*Τέλειος μάγειρας*), υποδηλώνοντας έτσι ότι το πιάτο δεν ήταν γνωστό (ή τουλάχιστον, δεν ήταν δημοφιλές) πριν από τον 19ο αιώνα. Τα τυπικά συστατικά περιλαμβάνουν: αυγά, λαρδί ή λάδι, μπαχαρικά, χοιρινό φιλέτο με ή χωρίς κόκκαλο, τριμμένη φρυγανιά και αλεύρι.

Το χοιρινό φιλέτο κόβεται σε φέτες 1 ίντσας και χτυπιέται με ματσόλα μέχρι να γίνει πιο λεπτό και μαλακό. Μαρινάρεται σε γάλα και κρεμμύδια. Τα αυγά και τα μπαχαρικά αναμειγνύονται σε ξεχωριστό πιάτο και χτυπούνται ελαφρά. Το κρέας βυθίζεται σε αλεύρι, μετά σε αυγό και στη συνέχεια σκεπάζεται με τριμμένη φρυγανιά. Το λάδι ή το λαρδί ζεσταίνονται σε ένα τηγάνι μέχρι να αρχίσει να τσιγαρίζει και τοποθετείται πάνω του το κρέας και στη συνέχεια αναποδογυρίζεται μερικές φορές. Σερβίρεται ζεστό. *Το κότλετ σχαμπόβι* μπορεί να σερβιριστεί με μαγειρεμένες πατάτες, πουρέ πατάτας, τηγανητά μανιτάρια, μαγειρεμένα λαχανικά (ψημένο λάχανο), με σαλάτες ή με λαχανοσαλάτα.

## Παραπομπές


## Εξωγερικοί σύνδεσμοι

* Έβα Τσερνιακόφσκα, Λουτσίνα Τσφιερτσακιεβιτσόβα. ''Przyczynek do historii czasopiśmiennictwa polskiego.''  Πανεπιστήμιο του Γκντανσκ. (πολωνικά)
* "Kotlet schabowy z jedną różnicą." Συνταγή 1 2  3. (πολωνικά)

Κατηγορία:Πολωνική κουζίνα
Κατηγορία:Τρόφιμα με βάση το χοιρινό κρέας
Κατηγορία:Εθνικά πιάτα
Ασπαλαθρόκαμπος Οινουσσών

Ο **Ασπαλαθρόκαμπος** είναι οικισμός στις Οινούσσες. Υπάγεται στον δήμο Οινουσσών, της περιφερειακής ενότητας (τέως νομού) Χίου, στην περιφέρεια Βορείου Αιγαίου, σύμφωνα με το πρόγραμμα *Καλλικράτης*. Πρίν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία και νομό Χίου, στο γεωγραφικό διαμέρισμα Νήσων Αιγαίου Πελάγους. 
## Γεωγραφία
Ο Ασπαλαθρόκαμπος είναι παραθαλάσσιος οικισμός των Οινουσσών. Βρίσκεται στο νοτιοανατολικό τμήμα της Οινούσσας, του κύριου νησιού του συμπλέγματος, απέναντι από τη νησίδα Αρχοντόνησο. Είναι ο τρίτος -κατά σειράν σύστασης- από τους τρεις οικισμούς του συμπλέγματος (μετά την πρωτεύουσα Οινούσσα και το Κάστρο), σε μέσο σταθμικό υψόμετρο 25. Απέχει  5 χλμ. περίπου Α. της πρωτεύουσας.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1991 και προσαρτήθηκε στον δήμο Οινουσσών του νομού Χίου.
## Αξιοθέατα
*Το παρεκκλήσι της Αγίας Ειρήνης, δυτικά του οικισμού
## Παραπομπές

## Πηγές
*Οργανισμός εκδόσεων «Ελλάδα», χάρτες (Βαρελάς)
*Χάρτες «ROAD» (Χίος 1:60.000)
*Google Earth
*eetaa.gr

Κατηγορία:Χωριά της περιφερειακής ενότητας Χίου
Κατηγορία:Δήμος Οινουσσών
Κουζνίτσα (Βοεβοδάτο Πομερανίας)

Η **Κουζνίτσα** (πολωνικά: Kuźnica, κασουβικά: *Kùsfeld*, γερμανικά: *Kusfeld*, στη συνέχεια *Kussfeld*) είναι παραθαλάσσιο χωριό του Πόβιατ Πουτσκ, στο Βοεβοδάτο Πομερανίας της Πολωνίας, το οποίο βρίσκεται στη Χερσόνησο του Χελ, στη Βαλτική Θάλασσα. Είναι καλοκαιρινό θέρετρο διακοπών και έχει δύο λιμάνια για τους ψαράδες. Σύμφωνα με το μητρώο πληθυσμού, στις 30 Απριλίου 2013 η Κουζνίτσα είχε 628 μόνιμους κατοίκους. Ενσωματώθηκε στην Γιαστάρνια το 1973 και χωρίστηκε από αυτήν το 2017.

Σύμφωνα με την παράδοση των Κασούβιων, τα γερμανικά και κασουβικά ονόματα της Κουζνίτσα *Kusfeld* (Τόπος Φιλιού) περιέγραφαν συμβολικά το γεγονός της επαφής της θάλασσας («φιλί») με τον κόλπο.

## Ιστορία
Η Κουζνίτσα ήταν βασιλικό χωριό στην περιοχή Πουτσκ του Βοεβοδάτου Πομερανίας στο δεύτερο μισό του 16ου αιώνα.

Το παλαιότερο γνωστό έγγραφο για την Κουζνίτσα χρονολογείται από το 1570. Της δίνεται το όνομα *Kuschfeldt* και αναφέρει μια οικογένεια που ζει εκεί. Ιστορικά αρχεία από τα τέλη του 16ου αιώνα αναφέρουν ότι η Κουζνίτσα βρισκόταν τότε σε μια από τις σειρές νησίδων από τις οποίες ιδρύθηκε η Χερσόνησος του Χελ. Υποδεικνύεται ως το εργοτάξιο του οχυρού Καζιμιεζόβο με τέσσερις προμαχώνες (1634–1635) με πλήρωμα 200 ατόμων, το οποίο εγκαταλείφθηκε μετά τη σουηδική εισβολή.

Διατηρημένα έγγραφα από το 1772 αναφέρουν ότι η Κουζνίτσα κατοικούνταν από 25 ψαράδες εκείνη την εποχή..

Το 1921, 3 από τα 4 πολωνικά μηχανοκίνητα σκάφη ήταν νηολογημένα στο χωριό. Το τέταρτο ήταν ιδιοκτησία ψαράδων από το Χελ. Στις 3 Σεπτεμβρίου 1927, ο Πάβεου Μούζα ζήτησε να χτιστεί ο πρώτος ξενώνας στην Κουζνίτσα. Έτσι άνοιξε το κέντρο με το όνομα «Morskie Oko».

Το 1939 (Β΄ Παγκόσμιος Πόλεμος), ως αποτέλεσμα των βομβαρδισμών από τη Luftwaffe, περίπου το 45% των κτιρίων της Κουζνίτσα καταστράφηκε.

Την 1η Ιανουαρίου 2017, η Γιαστάρνια άλλαξε τον χαρακτήρα της από αστική σε αστική-αγροτική γκμίνα αποκλείοντας τη Γιουράτα και την Κουζνίτσα από τα σύνορά της.

Το 2018, το Λιμενικό Γραφείο παρουσίασε την ιδέα της κατασκευής ενός τσιμεντένιου τοίχου ύψους 2,5 μέτρων και μήκους 1,9 χιλιομέτρων, που θα προστατεύει την πόλη από τις πλημμύρες από τον κόλπο του Πουτσκ. Αυτή η ιδέα αντιμετωπίστηκε με διαμαρτυρίες από κατοίκους και τοπικές αρχές που υποστήριξαν ότι η εφαρμογή της θα προκαλούσε την υποβάθμιση του τοπίου του χωριού.

## Τουρισμός
Υπάρχει το καλοκαιρινό θέρετρο θαλάσσιας κολύμβησης "Kościół" στην Κουζνίτσα, με την είσοδο στην παραλία αρ. 33 από την οδό Χέλσκα, που καλύπτει 100 μέτρα της ακτογραμμής.

## Παραπομπές


## Εξωτερικοί σύνδεσμοι

* Σιδηροδρομικές φωτογραφίες από τη χερσόνησο του Χελ
* Επίσημος ιστότοπος της Κουζνίτσα
* [Αρχειακές όψεις του χωριού](https://polona.pl/search/?filters=keyword:%22Ku%C5%BAnica_(woj._pomorskie,_pow._pucki,_gm._Jastarnia)%22,public:1,hasTextContent:0) στη βιβλιοθήκη Polona

Κατηγορία:Χωριά της Πολωνίας
Κατηγορία:Παραθαλάσσια θέρετρα στην Πολωνία
Θύμιος Λιώλης

Ο **Θύμιος Λιώλης** (1880, Κρανιά – 16 Ιουνίου 1961, Αθήνα) ήταν Έλληνας Βορειοηπειρώτης οπλαρχηγός και ήρωας του Ηπειρωτικού και Μακεδονικού Αγώνα, καθώς και του Ελληνοϊταλικού Πολέμου και της αντίστασης κατά τον Β΄ Παγκόσμιο Πόλεμο
. 

Ο Θύμιος Λιώλης, ονομαζόμενος «Καπετάνιος του Βούρκου και των Ριζών», ήταν αγωνιστής με  σημαντική δράση και διακρίθηκε για το θάρρος του, τη μαχητικότητα του και τον αγνό πατριωτισμό του. Απεβίωσε στην Αθήνα στις 16 Ιουνίου 1961, ημέρα Παρασκευή, σε ηλικία 81 ετών, έπειτα από ολιγοήμερη νοσηλεία στο Κρατικό Νοσοκομείο.

## Παραπομπές


Κατηγορία:Βορειοηπειρώτες
Κατηγορία:Αντιστασιακοί του Β΄ Παγκοσμίου Πολέμου
Merry Crisis

**Το** "**Merry Crisis**" ή "**Merry Crisis and a Happy New Fear**" είναι ένα σύνθημα που εμφανίστηκε ως γκράφιτι στην Αθήνα κατά τη διάρκεια της Δεκεμβριανών του 2008.    Συγκεκριμένα, άγνωστος ζωγράφισε με σπρέι τη φράση "Merry crisis and a happy new fear" (μετάφραση: «Καλή κρίση και ευτυχισμένος ο νέος φόβος») έξω από την Τράπεζα της Ελλάδος στην Αθήνα.  Νωρίτερα, μια εικόνα τέτοιων γκράφιτι εμφανίστηκε στο εξώφυλλο του χριστουγεννιάτικου αφιερώματος του 2007 του περιοδικού Βαβέλ.  Το βρετανικό αναρχικό έντυπο "Occupied London" αναφέρει ότι ήταν «ένα από τα κύρια συνθήματα της εξέγερσης του 2008». 

## Υπόβαθρο
Στις 6 Δεκεμβρίου του 2008, ο Αλέξανδρος Γρηγορόπουλος, ένα δεκαπεντάχρονο αγόρι, σκοτώθηκε από αστυνομικούς στα Εξάρχεια, μια γειτονιά της Αθήνας.   Μέσα σε λίγες ώρες, διαδηλωτές συγκεντρώθηκαν στην Αθήνα και έκαναν πορεία, πυρπολώντας κτίρια και χτίζοντας οδοφράγματα. Στόχοι ήταν τα σύμβολα του καπιταλισμού, όπως τράπεζες, αστυνομικά τμήματα και το χριστουγεννιάτικο δέντρο στην πλατεία Συντάγματος . 

## Άλλες χρήσεις
Το «Merry Crisis» έχει χρησιμοποιηθεί και σε άλλα πλαίσια. Καλλιτέχνης δημιούργησε μια τοιχογραφία σε ένα προάστιο του Σίδνεϊ που απεικονίζει τον Αυστραλό πρωθυπουργό Σκοτ Μόρισον στις διακοπές του στη Χαβάη, ενώ στην Αυστραλία μαίνονταν μεγάλες πυρκαγιές. Ένα συννεφάκι ομιλίας δηλώνει, "Merry Crisis". Εκτυπώσεις και μπλουζάκια της τοιχογραφίας πωλήθηκαν για να συγκεντρωθούν χρήματα για την Πυροσβεστική Υπηρεσία. 

## Παραπομπές


Κατηγορία:Σελίδες με μη επιθεωρημένες μεταφράσεις
Κατηγορία:Γκράφιτι
Γενικές εκλογές στις Νήσους Κουκ 2022

Την 1η Αυγούστου 2022 διεξήχθησαν **γενικές εκλογές στις [[Νήσοι Κουκ|Νήσους Κουκ]].**  Την ίδια ημέρα διενεργήθηκε ένα μη δεσμευτικό δημοψήφισμα για τη νομιμοποίηση της κάνναβης για ιατρικούς σκοπούς. 

Οι κάλπες άνοιξαν από τις 9 το πρωί μέχρι τις 6 το απόγευμα για τους εκλογείς. Στις εκλογές συμμετείχαν 4 πολιτικά κόμματα, 1 κίνημα και ανεξάρτητοι πολιτικοί. Συνολικά 69 υποψήφιοι διεκδίκησαν τις 24 έδρες στο Κοινοβούλιο.  

## Εκλογικό σύστημα
Σύμφωνα με το Σύνταγμα των Νήσων Κουκ, τα μέλη του Κοινοβουλίου εκλέγονται με δημοκρατικές, άμεσες εκλογές, με καθολική και μυστική ψηφοφορία, για τετραετή θητεία. Τα 24 μέλη του κοινοβουλίου εκλέγονται με απλό πλειοψηφικό σύστημα από ισάριθμες μονοεδρικές εκλογικές περιφέρειες. 

Η προσέλευση στην ψηφοφορία είναι υποχρεωτική για όλους τους πολίτες των νήσων Κουκ, ηλικίας άνω των 18 ετών.

## Πλαίσιο
Στις προηγούμενες εκλογές του 2018 το εθνικιστικό Κόμμα των Νήσων Κουκ, με επικεφαλής τον πρωθυπουργό, Χένρι Πούνα, επεχείρησε να κερδίσει μια τρίτη συνεχή εκλογική νίκη και κυβερνητική θητεία. Όμως, οι εκλογές είχαν ως αποτέλεσμα ένα κοινοβούλιο χωρίς αυτοδυναμία, με το αντιπολιτευόμενο Δημοκρατικό Κόμμα με επικεφαλής την Τίνα Μπράουνι να γίνεται το μεγαλύτερο κόμμα στο κοινοβούλιο, αν και η Μπράουνι δεν κέρδισε έδρα, καθώς ηττήθηκε στην εκλογική περιφέρεια Ρακαχάνγκα.

Το Δημοκρατικό Κόμμα κέρδισε 11 έδρες, το Κόμμα των Νήσων Κουκ κατέλαβε 10, το Κίνημα Μοναδικές Νήσοι Κουκ μία έδρα και άλλες δύο έδρες κερδήθηκαν από ανεξάρτητους υποψηφίους. Έπειτα από τις εκλογές, το Κόμμα των Νήσων Κουκ ένωσε τις δυνάμεις του με τους ανεξάρτητους και τις Μοναδικές Νήσους Κουκ, προκειμένου να παραμείνει στην εξουσία.

Τον Οκτώβριο του 2020 ο Πούνα παραιτήθηκε από πρωθυπουργός προκειμένου να κατέλθει ως υποψήφιος για τη θέση του Γενικού Γραμματέας του Φόρουμ των Νήσων του Ειρηνικού. Ο αναπληρωτής πρωθυπουργός Μαρκ Μπράουν διαδέχθηκε τον Πούνα στην πρωθυπουργία και στην ηγεσία του Κόμματος των Νήσων Κουκ. Ο Μπράουν διόρισε αναπληρωτή πρωθυπουργό τον Ρόμπερτ Ταπαϊτάου.

## Εκστρατεία
Το «Προοδευτικό Κόμμα των Νήσων Κουκ» ιδρύθηκε τον Οκτώβριο του 2019 για να διεκδικήσει έδρες στις εκλογές.

Το «Κίνημα Μοναδικές Νήσοι Κουκ» (OCI) ανακοίνωσε τους υποψηφίους του τον Νοέμβριο του 2021. Ωστόσο, προκάλεσαν διαμάχη ισχυριζόμενοι ότι οι Τοανούι Ισαμαέλα και Τέινα Μπίσοπ θα ήταν από κοινού υποψήφιοι με το συνασπισμό «OCI–Δημοκρατικό Κόμμα». Αυτό διαψεύστηκε από το Δημοκρατικό Κόμμα, το οποίο δήλωσε ότι θα ανακοίνωνε τους δικούς του υποψηφίους και ότι δεν υπήρχε συμμαχία με το OCI.

Τον Δεκέμβριο του 2021 το νέο «Ηνωμένο Κόμμα των Νήσων Κουκ», που ιδρύθηκε από τον πρώην αναπληρωτή πρωθυπουργό Τεαρίκι Χέδερ το 2018, ανακοίνωσε έντεκα υποψηφίους για τις εκλογές.

## Δημοσκοπήσεις
### Καταλληλότερο πρόσωπο για πρωθυπουργός

## Αποτελέσματα

## Παραπομπές


Κουκ
2022
Νικενίκε Βουρομπαράβου

thumb|Ο Νικενίκε Βουρομπαράβου.
Ο **Νικενίκε Βουρομπαράβου** (Nikenike Vurobaravu, γενν. στις 3 Δεκεμβρίου 1951) είναι διπλωμάτης και πολιτικός από το Βανουάτου, ο οποίος υπηρετεί ως Πρόεδρος του Βανουάτου από τις 23 Ιουλίου 2022. Προηγουμένως, έχοντας απασχοληθεί σε πολλές διπλωματικές και κυβερνητικές θέσεις, συμπεριλαμβανομένου του πρώτου κάτοικου Ύπατου Αρμοστή στα Φίτζι, εξελέγη πρόεδρος κατά τον όγδοο γύρο των προεδρικών εκλογών τον Ιούλιο του 2022 Είναι μέλος του πολιτικού κόμματος Vanua'aku Pati (VP).

## Βιογραφία
Ο Βουρομπαράβου είναι παντρεμένος με τη Ρίμα Βουρομπαράβου.

Έλαβε πτυχίο Bachelor of Arts από το Πανεπιστήμιο του Νότιου Ειρηνικού (USP) στα Φίτζι το 1977. Ο Βουρομπαράβου απέκτησε επίσης μεταπτυχιακό δίπλωμα ειδίκευσης στις διπλωματικές σπουδές από το Πανεπιστήμιο του Γουεστμίνστερr στο Ηνωμένο Βασίλειο το 1993 Εξειδικεύτηκε στην αναπτυξιακή συνεργασία, στην ανάλυση εξωτερικής πολιτικής και στη διαχείριση διπλωματικών αποστολών ενώ σπούδαζε στο Πανεπιστήμιο του Γουεστμίνστερ.

Ο Βουρομπαράβου υπηρέτησε ως συντονιστής του Συνολικού Προγράμματος Μεταρρύθμισης του Βανουάτου για την Ασιατική Τράπεζα Ανάπτυξης . Διετέλεσε επίσης πολιτικός σύμβουλος στο Γραφείο του Πρωθυπουργού από το 2008 έως το 2010

Τον Φεβρουάριο του 2014 διορίστηκε Ύπατος Αρμοστής του Βανουάτου στα Φίτζι, και έγινε ο πρώτος κάτοικος Ύπατος Αρμοστής της χώρας με έδρα τη Σούβα στην ιστορία. Ωστόσο, ανακλήθηκε στο Βανουάτου από την τότε κυβέρνηση το 2015. Στις 12 Οκτωβρίου 2017 ο πρόεδρος του Βανουάτου Τάλις Ομπέντ Μόουζες διόρισε τον Βουρομπαράβου για δεύτερη θητεία ως Ύπατο Αρμοστή στα Φίτζι. Ο Βουρομπαράβου επέδωσε τα διαπιστευτήριά του στον πρόεδρο των Φίτζι Τζιότζι Κονρότε στις 14 Νοεμβρίου 2017

## Πρόεδρος
Ο Βουρομπαράβου εξελέγη πρόεδρος της χώρας του σε έμμεση εκλογή στις 23 Ιουλίου 2022. Στον 1ο γύρο έλαβε 26  ψήφους, στον 2ο συγκέντρωσε 34 , στον 3ο, 4ο και 5ο  γύρο 35, στον 6ο γύρο 36, στον 7ο γύρο 37  και στον 8ο γύρο 48 ψήφους (ποσοστό 87,28%). Έτσι εξελέγη στον 8ο γύρο. 

## Παραπομπές


Κατηγορία:Πρόεδροι του Βανουάτου
Κατηγορία:Ηγέτες εν ενεργεία
Προεδρικές εκλογές 2022 στο Βανουάτου

Στις 21 Ιουλίου 2022 διεξήχθησαν **έμμεσες εκλογές για την εκλογή του [[Πρόεδρος του Βανουάτου|Προέδρου του Βανουάτου]]** . 

Ο πρόεδρος Τάλις Ομπέντ Μόουζες ήταν υποψήφιος για δεύτερη θητεία. 

## Υποψήφιοι

* Τάλις Ομπέντ Μόουζες, Πρόεδρος του Βανουάτου από τις 6 Ιουλίου 2017 (γεν. 1954 ), Ανεξάρτητος
* Νικενίκε Βουρομπαράβου, Ύπατος Αρμοστής του Βανουάτου στα Φίτζι, Vanua'aku Pati
* Έντουιν Άμπλους, πρώην βουλευτής (2016–2020), Φιλικό Μελανησιακό Κόμμα
* Τζον Κόρουαρ Παθ, πρώην Γενικός Ελεγκτής
* Τζέικομπ Μπάνι, Ανεξάρτητος
* Γουίλι Τζίμι Ταρανγκαράρουα, πρώην μέλος του Κοινοβουλίου (1983–2008, 2012–2016), Φιλελεύθερο Δημοκρατικό Κόμμα του Βανουάτου
* Αντρίνα Τόμας, ακτιβίστρια, Δημοκρατικό Κόμμα Leleon Vanua 
* Σερζ Βοχόρ, πρώην Πρωθυπουργός (1995–1996, 1996–1998, 2004, 2011), Ένωση Μετριοπαθών Κομμάτων
* Μαλάο Τζον Βιμόλι, Ανεξάρτητος
* Λόις Φάτου, Ανεξάρτητος
* Τζορτζ Γουέλς, πρώην βουλευτής (1995–2016), πρώην Πρόεδρος του Κοινοβουλίου (2008–2009, 2010, 2012–2013), Λαϊκό Προοδευτικό Κόμμα
* Τζουντ Νάρου, Ανεξάρτητος
* Σέλα Μολίσα, πρώην βουλευτής (1982–2012), Vanua'aku Pati

### Απορρίφθηκε

* Μπομπ Λάφμαν, πρωθυπουργός του Βανουάτου από τις 20 Απριλίου 2020 (γεν. 1961 ), Vanua'aku Pati 

## Αποτελέσματα

## Παραπομπές


2022
Βανουατου
Μορίς Γκριν

Ο **Μορίς Γκριν** (*Maurice Green*, γεννήθηκε 24 Ιουλίου 1974) είναι Αμερικανός πρώην αθλητής στίβου, ο οποίος αγωνιζόταν στους δρόμους ταχύτητας. Ήταν χρυσός Ολυμπιονίκης το 2000 στο Σίδνεϊ στα 100 μέτρα και χάλκινος στην Αθήνα το 2004, κατακτώντας χρυσά μετάλλια και στις δύο Ολυμπιάδες στη σκυταλοδρομία 4×100 μέτρα. Τρεις φορές Παγκόσμιος Πρωταθλητής στα 100 μέτρα (1997, 1999, 2001), το 1999 κατέρριψε το παγκόσμιο ρεκόρ του αγωνίσματος, με χρόνο 9,79 δευτερόλεπτα.

## Παραπομπές


Κατηγορία:Αμερικανοί αθλητές δρόμων ταχύτητας
Κατηγορία:Αμερικανοί Ολυμπιονίκες
Κατηγορία:Χρυσοί Ολυμπιονίκες του στίβου
Κατηγορία:Χάλκινοι Ολυμπιονίκες του στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2000
Κατηγορία:Αθλητές του στίβου στους Θερινούς Ολυμπιακούς Αγώνες 2004 
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Παγκόσμιοι πρωταθλητές στίβου
Χάρισον Ντίλαρντ

Ο **Ουίλιαμ Χάρισον Ντίλαρντ** (*William Harrison Dillard*, 8 Ιουλίου 1923 – 15 Νοεμβρίου 2019) ήταν Αμερικανός αθλητής στίβου που αγωνιζόταν στους δρόμους ταχύτητας και στα εμπόδια. Είναι ο μόνος αθλητής που αναδείχθηκε χρυσός Ολυμπιονίκης στα 100 μέτρα και στα 110 μέτρα με εμπόδια (στα 100 μέτρα το 1948 στο Λονδίνο και στα 110 μέτρα με εμπόδια στο 1952 στο Ελσίνκι), κατακτώντας και τα χρυσά μετάλλια και στις δύο Ολυμπιάδες στη σκυταλοδρομία 4×100 μέτρα. Είναι μέλος του Hall of Fame της IAAF από το 2013.

## Παραπομπές


 

Κατηγορία:Αμερικανοί αθλητές δρόμων ταχύτητας
Κατηγορία:Αμερικανοί Ολυμπιονίκες 
Κατηγορία:Χρυσοί Ολυμπιονίκες του στίβου 
Κατηγορία:Αθλητές του στίβου στους Θερινούς Ολυμπιακούς Αγώνες 1948
Κατηγορία:Αθλητές του στίβου στους Θερινούς Ολυμπιακούς Αγώνες 1952
Κατηγορία:Αμερικανοί εμποδιστές
Κατηγορία:Εμποδιστές 
Κατηγορία:Εισαχθέντες στο Hall of Fame της IAAF
Άντρος Σάββα

Ο **Άντρος Σάββα** είναι Κύπριος πρώην ποδοσφαιριστής. Αγωνιζόταν στη θέση του επιθετικού. Αγωνίστηκε στην Ομόνοια Λευκωσίας την περίοδο 1970-1984. Με την Ομόνοια κατέκτησε 11 πρωταθλήματα, 6 κύπελλα και 5 ασπίδες. Επιπλέον, την περίοδο 1974-75 αναδείχθηκε πρώτος σκόρερ του πρωταθλήματος με 21 γκολ. Ακόμη, ήταν μέλος της ομάδας της Ομόνοιας που συμμετείχε στην Α΄ Εθνική Ελλάδας (1972-73).

Ο Άντρος Σάββα έχει 1 συμμετοχή με την Εθνική Κύπρου.

## Τίτλοι
;Ως ποδοσφαιριστής της Ομόνοιας Λευκωσίας
* Πρωτάθλημα Κύπρου (11): 1971-72, 1973-74, 1974-75,1975-76, 1976-77, 1977-78, 1978-79, 1980-81, 1981-82, 1982-83, 1983-84

* Κύπελλο Κύπρου (6): 1972, 1974, 1980, 1981, 1982, 1983

* Ασπίδα Στυλιανάκη (5): 1979, 1980, 1981, 1982, 1983

## Παραπομπές


Κατηγορία:Κύπριοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Ομόνοιας Λευκωσίας
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ποδοσφαιριστές Εθνικής Κύπρου
Κατηγορία:Ποδοσφαιριστές Σούπερ Λιγκ Ελλάδας
Πανίκος Ευθυμιάδης

Ο **Πανίκος Ευθυμιάδης** είναι Κύπριος πρώην ποδοσφαιριστής. Αγωνιζόταν στη θέση του επιθετικού. 

Γεννήθηκε στη Ληνού στις 10 Απριλίου 1944.

Αγωνίστηκε στον Ολυμπιακό Λευκωσίας την περίοδο 1959-1980. Με τον Ολυμπιακό κατέκτησε 3 πρωταθλήματα και 1 κύπελλο και 1 ασπίδα. Επιπλέον, σε τρεις περιόδους αναδείχθηκε πρώτος σκόρερ του πρωταθλήματος: 1965-66 με 20 γκολ, 1968-69 με 17 γκολ, 1970-71 με 11 γκολ.

Ακόμη, ήταν μέλος της ομάδας του Ολυμπιακού Λευκωσίας που συμμετείχε 3 φορές στην Α΄ Εθνική Ελλάδας (1967-68, 1969-70, 1971-72).

Ο Πανίκος Ευθυμιάδης έχει 16 συμμετοχές και 1 γκολ με την Εθνική Κύπρου.

Το 1973 αναδείχθηκε αθλητής ήθους από την Ένωση Αθλητικογράφων Κύπρου.

## Τίτλοι
;Ως ποδοσφαιριστής του Ολυμπιακού Λευκωσίας
* Πρωτάθλημα Κύπρου (3): 1966-67, 1968-69, 1970-71

* Κύπελλο Κύπρου (1): 1977

* Ασπίδα Πάκκου (1): 1967

## Παραπομπές


## Εξωτερικοί σύνδεσμοι
*Βιογραφικό ντοκιμαντέρ για τον ποδοσφαιριστή Πανίκο Ευθυμιάδη

Κατηγορία:Κύπριοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Ολυμπιακού Λευκωσίας
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ποδοσφαιριστές Εθνικής Κύπρου
Κατηγορία:Ποδοσφαιριστές Σούπερ Λιγκ Ελλάδας
Κοινοβούλιο των Νήσων Κουκ

Το **Κοινοβούλιο των Νήσων Κουκ** είναι το νομοθετικό σώμα των Νήσων Κουκ.

Οι λειτουργίες του Κοινοβουλίου ορίστηκαν στο 3ο μέρος του Συντάγματος των Νήσων Κουκ, και είναι πρωτίστως η θέσπιση νόμων και η εποπτεία της κυβέρνησης. Αποτελείται από 24 μέλη τα οποία εκλέγονται με δημοκρατικές, άμεσες εκλογές, με καθολική και μυστική ψηφοφορία, για τετραετή θητεία. Το εκλογικό σύστημα είναι απλό πλειοψηφικό από 24 μονοεδρικές εκλογικές περιφέρειες. Η προσέλευση στην ψηφοφορία είναι υποχρεωτική για όλους τους πολίτες της χώρας, ηλικίας άνω των 18 ετών.

## Παραπομπές


Κατηγορία:Πολιτική των Νήσων Κουκ
Κατηγορία:Εθνικά νομοθετικά σώματα
Νουρεντίν Μορσελί

Ο **Νουρεντίν Μορσελί** (αραβικά:نور الدين مرسلي,
γεννήθηκε 28 Φεβρουαρίου 1970) είναι Αλγερινός δρομέας μεσαίων αποστάσεων. Ήταν χρυσός Ολυμπιονίκης το 1996 την Ατλάντα στα 1.500 μέτρα και τρεις φορές Παγκόσμιος Πρωταθλητής στην ίδια απόσταση (1991, 1993, 1995). Το 1994 ήταν αθλητής της χρονιάς της IAAF. Είναι μέλος του Hall of Fame της IAAF.

## Παραπομπές


## Εξωτερικοί σύνδεσμοι
* Noureddine MORCELI

Κατηγορία:Αλγερινοί  αθλητές στίβου
Κατηγορία:Αλγερινοί Ολυμπιονίκες
Κατηγορία:Χρυσοί Ολυμπιονίκες του στίβου
Κατηγορία:Αθλητές του στίβου στους Θερινούς Ολυμπιακούς Αγώνες 1992
Κατηγορία:Αθλητές του στίβου στους Θερινούς Ολυμπιακούς Αγώνες 1996
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κατηγορία:Παγκόσμιοι πρωταθλητές στίβου
Κατηγορία:Δρομείς μεσαίων αποστάσεων
Κατηγορία:Εισαχθέντες στο Hall of Fame της IAAF
Μαρτίνος της Δακίας

**Ο Μαρτίνος της Δακίας** (Martinus Dacus, Martinus de Dacia, Morten Mogensen, περ. 1240 - 10 Αυγούστου 1304) ήταν Δανός λόγιος και θεολόγος. Έγραψε το *De Modi significandi* (περίπου 1270), σημαντική πραγματεία  για τη γραμματική.

## Βίος
Ο Μαρτίνος γεννήθηκε στο Ρίμπε της Γιουτλάνδης πιθανότατα στα τέλη του 1240 ή στις αρχές του 1250. Έλαβε το θεολογικό του διδακτορικό στο Παρίσι, όπου απέκτησε τους τίτλους *Magister artium* και *Magister theologiae*. Από τη δεκαετία του 1290, κατείχε τη θέση του Προκαθήμενου του Σλέσβιχ (Schleswig). Στο Σλέσβιχ, ο Μόγκενσεν άσκησε εφημερία στην ενορία του Σίβερτμανριπ.

Αναφέρεται το 1288 ως βασιλικός καγκελάριος του Δανού βασιλιά Ερίκ ΣΤ' Μενβέντ (βασιλεία 1286 – 1319). Πέθανε το 1304 στο Παρίσι και τάφηκε στη Παναγία των Παρισίων.

Η απόδοση του ονόματός του, Morten Mogensen, στα μεσαιωνικά λατινικά ως *Martinus de Dacia* προέρχεται από το γεγονός ότι, κατά τον Μεσαίωνα, το τοπωνύμιο *[[Δανία|Dania]]* συγχέονταν περιστασιακά με την ιστορική περιοχή της *Δακίας* στα Βαλκάνια .

## Παραπομπές-σημειώσεις


## Έργα
**Danicorum Medii Aevi* 
**De Modi significandi des Martinus de Dacia*
**Quaestiones super Artem Veterem*

## Άλλες πηγές
* *Martini de Dacia Opera* (1961) ed. Heinrich Roos in ''Corpus Philosophorum Danicorum Medii Aevi''   (Copenhagen: G. E.C. Gad)

## Εξωτερικοί σύνδεσμοι
* Oxford Index page

## Βλ. επίσης
*Γραμματική των τροπιστών

Κατηγορία:Φιλόσοφοι του 13ου αιώνα
Κατηγορία:Δανοί φιλόσοφοι
Κύπελλο Ελλάδος υδατοσφαίρισης ανδρών 1957

Το '''Κύπελλο Ελλάδος πόλο ανδρών''' της περιόδου 1957 ήταν το 5ο στην ιστορία του θεσμού. Κυπελλούχος αναδείχθηκε ο Εθνικός για 5η συνεχόμενη φορά επικρατώντας στο Πειραϊκό ντέρμπι του Ολυμπιακού στην παράταση. Ο Άρης που ηττήθηκε στον ημιτελικό έλαβε το τρόπαιο εις μνήμην Φ. Τασσόπουλου. 

## Προημιτελικοί
Πηγή:

## Ημιτελικοί

## Τελικός
08/09/1957, Ζάππειο, Αθήνα, Διαιτητής: Σιγκόνοβιτς (Γιουγκοσλαβία)
* **[[Αρχείο:600px_Blu_e_Bianco_Strisce.png|22x22εσ|600px Blu e Bianco Strisce]]**: Θυμαράς, Κουράντης, Μακρής, Καλφαμανώλης, Γεωργιάδης, Γαρύφαλλος, Χατζηκυριακάκης

* 22x22εσ|630px seven vertical stripes HEX-ED1C24 and White: Μοναστηριώτης, Χαρίτος, Γερακαράκης, Τελειώνης, Μούρτζης, Μουτσάτσος, Όντριας, Βαλσάμης

### Ακολουθία τερμάτων

#### Α' ημίχρονο
* **[[Αρχείο:630px_seven_vertical_stripes_HEX-ED1C24_and_White.svg|24x24εσ|630px seven vertical stripes HEX-ED1C24 and White]]** Μουτσάτσος (0**–**1)
* **[[Αρχείο:600px_Blu_e_Bianco_Strisce.png|24x24εσ|600px Blu e Bianco Strisce]]** Γεωργιάδης (1**–**1)
* **[[Αρχείο:600px_Blu_e_Bianco_Strisce.png|24x24εσ|600px Blu e Bianco Strisce]]** Κουράντης (2**–**1)

#### Β' ημίχρονο
* **[[Αρχείο:630px_seven_vertical_stripes_HEX-ED1C24_and_White.svg|24x24εσ|630px seven vertical stripes HEX-ED1C24 and White]]** Μούρτζης (2**–**2)
* **[[Αρχείο:600px_Blu_e_Bianco_Strisce.png|24x24εσ|600px Blu e Bianco Strisce]]** Κουράντης (3**–**2)
* **[[Αρχείο:600px_Blu_e_Bianco_Strisce.png|24x24εσ|600px Blu e Bianco Strisce]]** Γαρύφαλλος (4**–**2) (Πέναλτι)
* **[[Αρχείο:630px_seven_vertical_stripes_HEX-ED1C24_and_White.svg|24x24εσ|630px seven vertical stripes HEX-ED1C24 and White]]** Μουτσάτσος (4**–**3) (Πέναλτι)
* **[[Αρχείο:630px_seven_vertical_stripes_HEX-ED1C24_and_White.svg|24x24εσ|630px seven vertical stripes HEX-ED1C24 and White]]** Τελειώνης (4**–**4) (Πέναλτι)

#### Παράταση
* **[[Αρχείο:600px_Blu_e_Bianco_Strisce.png|24x24εσ|600px Blu e Bianco Strisce]]** Μακρής (5**–**4)
* **[[Αρχείο:600px_Blu_e_Bianco_Strisce.png|24x24εσ|600px Blu e Bianco Strisce]]** Χατζηκυριακάκης (6**–**4)

## Παραπομπές
1957


## Πηγές

* Εφημερίδα «Αθλητική Ημέρα», 9/9/1957
* Εφημερίδα «Αθλητική Ηχώ», 10/9/1957
* Εφημερίδα «Το Βήμα», 10/9/1957
* Εφημερίδα «Ελευθερία», 7/9/1957, σελίδα 5
* Εφημερίδα «Ελευθερία», 7/9/1957, σελίδα 4
* Εφημερίδα «Ελευθερία» 30/7/1957, σελίδα 5
Μιχάλης Γιασεμή

Ο **Μιχάλης Γιασεμή** ήταν Κύπριος ποδοσφαιριστής. Αγωνιζόταν στη θέση του επιθετικού. Ήταν γνωστός με το όνομα *Σιαλής*. 

Ξεκίνησε το ποδόσφαιρο από την ομάδα του χωριού του, τον Άγιο Σέργιο Αμμοχώστου. Στην Ανόρθωση Αμμοχώστου τον πήρε ο συγχωριανός του ποδοσφαιριστής Μωυσής Μάντζαλος. Στην Ανόρθωση αγωνίστηκε την περίοδο 1955-1963. Με την Ανόρθωση κατέκτησε 5 πρωταθλήματα, 2 κύπελλα και 2 Ασπίδες Πάκκου. Την περίοδο 1961-1962 αναδείχθηκε πρώτος σκόρερ του πρωταθλήματος με 22 γκολ.

Ο Μιχάλης Γιασεμή συμμετείχε στην Εθνική Κύπρου. Συμμετείχε στον πρώτο επίσημο αγώνα στην ιστορία της (13 Νοεμβρίου 1960, με αντίπαλο την Εθνική Ισραήλ) πετυχαίνοντας το πρώτο τέρμα στην ιστορία της ομάδας. Συμμετείχε και στο δεύτερο παιχνίδι της ομάδα πετυχαίνοντας ακόμα ένα γκολ.

Ολοκλήρωσε την καριέρα του σε ηλικία 25 ετών λόγω μετανάστευσης στην Αυστραλία.

Απεβίωσε στις 25 Δεκεμβρίου 2017 στην Αυστραλία.

## Τίτλοι
;Ως ποδοσφαιριστής της Ανόρθωση Αμμοχώστου
* Πρωτάθλημα Κύπρου (5): 1956-57, 1957-58, 1959-60, 1961-62, 1962-63

* Κύπελλο Κύπρου (2): 1959, 1962

* Ασπίδα Πάκκου (1): 1962

## Παραπομπές


Κατηγορία:Κύπριοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Ανόρθωσης
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ποδοσφαιριστές Εθνικής Κύπρου
Πανίκος Παπαδόπουλος

Ο **Πανίκος Παπαδόπουλος** είναι Κύπριος πρώην ποδοσφαιριστής. Αγωνιζόταν στη θέση του επιθετικού. Είναι ο μεγαλύτερος από 6 αδέλφια οι οποίοι αγωνίστηκαν ταυτόχρονα στην ΑΕΛ Λεμεσού, ένας εκ των οποίων ο Πάμπος Παπαδόπουλος. 

Ξεκίνησε το ποδόσφαιρο από τον Ανταίο Λεμεσού. Το 1957 εντάχθηκε στην ΑΕΛ Λεμεσού, στην οποία παρέμεινε έως το 1972. Με την ΑΕΛ κατέκτησε 1 πρωτάθλημα και 1 Ασπίδα Πάκκου. Διετέλεσε και αρχηγός της ομάδας. Την περίοδο 1962-1963 αναδείχθηκε πρώτος σκόρερ του πρωταθλήματος με 24 γκολ.

Ακόμη, ήταν μέλος της ομάδας της ΑΕΛ που συμμετείχε στη στην Α΄ Εθνική Ελλάδας (1968-69).

Ο Πανίκος Παπαδόπουλος έχει 2 συμμετοχές στην Εθνική Κύπρου.

## Τίτλοι
;Ως ποδοσφαιριστής της ΑΕΛ Λεμεσού
* Πρωτάθλημα Κύπρου (1): 1967-68

* Ασπίδα Πάκκου (1): 1968

## Παραπομπές


Κατηγορία:Κύπριοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές ΑΕΛ Λεμεσού
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ποδοσφαιριστές Εθνικής Κύπρου
Κατηγορία:Ποδοσφαιριστές Σούπερ Λιγκ Ελλάδας
Αιγέας Χίου (καλαθοσφαίριση γυναικών)

Ο **Αθλητικός Σύλλογος Αιγέας Χίου** είναι ελληνικό αθλητικό σωματείο που δραστηριοποιείται στην πόλη της Χίου, στο ομώνυμο νησί. Επίσημο έτος ίδρυσής του είναι το 2007 και οι αθλητές του αγωνίζονται με χρώματα το μπλε και το λευκό. Αντλεί το όνομά του από τον Αιγέα, μυθικό βασιλιά της Αθήνας, στον οποίο ωφείλει το όνομά του το Αιγαίο Πέλαγος. Το τμήμα καλαθοσφαίρισης γυναικών ήταν το πρώτο που δημιουργήθηκε και διαθέτει ομάδες τόσο ενηλίκων όσο και νεαρότερων ηλικιακά αθλητριών. Διαθέτει τη νομική μορφή ερασιτεχνικού σωματείου. Έδρα του αποτελεί το Κλειστό Γυμναστήριο του Δημοτικού Αθλητικού Κέντρου Χίου.

## Ιστορική αναδρομή
### Περίοδοι σε εθνικές κατηγορίες

## Παραπομπές


## Εξωτερικοί σύνδεσμοι

* Α.Σ. Αιγέας Χίου , επίσημος ιστότοπος.
* 
* 
* Α.Σ. Αιγέας Χίου, επίσημο κανάλι στο YouTube.

Καλαθοσφαιριση Γυναικων
Κατηγορία:Ελληνικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 2007
Κατηγορία:Σωματεία Τ.Ε. Ε.Ο.Κ. Χίου